
Direcţia Patrimoniu

         Str. M. Kogălniceanu, Nr. 2, Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                             Nr. 22608/12.06.2023
Avizat Serviciul Juridic

Prin raport de avizare nr.

Raport de specialitate,
privind aprobarea studiului de oportunitate  și concesionarea prin licitatie publică a terenului în suprafaţă de 780 mp situat  în Drobeta Turnu Severin, strada Smîrdan, nr.30, identificat cu  NC 69728
          Prin Cererea nr. 391/05.01.2023 S.C. RTS SEVERIN S.R.L. prin doamna Iovănel Cosmina Mariana solicită concesionarea terenului în suprafăță de 780 mp, situat în Drobeta Turnu Severin, strada Smîrdan, nr.30, identificat cu  NC 69728, în vederea realizării unui centru media.
Din  Extrasul de carte funciară nr.14325/25.04.2023, rezultă că imobilul teren în suprafață de 780 mp, situat în Drobeta Turnu Severin, strada Smîrdan, nr.30, identificat cu  NC 69728, este proprietatea municipiului Drobeta Turnu Severin și face parte din domeniul privat.
Prin Certificatul de urbanism nr. 611/25.05.2023, Serviciul Urbanism arată că imobilul teren în discuție face parte din intravilanul municipiului și este destinat construirii de locuințe individuale, anexe cu funcțiuni complementare, spații de comerț, construcții pentru activități nepoluante, conform PUG aprobat prin HCL 219/2010.
           Conform Raportului de evaluare nr. 96T/31.12.2022, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 662.400 lei (133.918 Euro), iar nivelul minim al redevenței raportat la o perioadă a concesiunii de 49 de ani plătibilă în primii 25 de ani este de 26.496 lei/an ( 5.356,70 Euro/an).

         Având în vedere situaţia de fapt şi de drept, raportat la dispoziţiile art.362 alin.1 și alin. 3 cu trimitere la dispozițiile art.308 alin.4 și 309 alin.5 din OUG nr. 57/2019 privind codul administrativ coroborat cu dispozitiile art.309 alin.7 din acelasi act normativ, propunem aprobarea studiului de oportunitate si concesionarea prin licitație publică în vederea realizării unui centru media a  imobilului teren în suprafață de 780 mp situat în Drobeta Turnu Severin, strada Smîrdan, nr.30, identificat cu  NC 69728, inclusiv a Raportului de evaluare nr. 96T/31.12.2022, întocmit de către evaluatorul autorizat A.N.E.V.A.R. ing. Octavian Bordei.
             Director,                                                         Șef Serviciu Licitații

                                                                         Contractare și Executări Silite,

            Radu Lăpădat                                                           Adrian Ofițeru

        Șef Serviciu Cadastru,                                                   Inspector,
           Adela Pîrciogă                                                          Cristina Tătaru

